b'\n_START_ARTICLE_\nBenigno Fitial\n_START_SECTION_\nPolitisk karriere\n_START_PARAGRAPH_\nFitial har v\xc3\xa6ret formand for det Republikanske parti i Nordmarianerne. Han forlod i 2001 republikanerne og stiftede i stedet sit eget parti, Covenant Party._NEWLINE_Benigno Fitial blev i 2003 valgt ind i Repr\xc3\xa6sentanternes Hus p\xc3\xa5 Nordmarianerne, og blev efterf\xc3\xb8lgende udpeget som Speaker for huset.\n_START_SECTION_\nGuvern\xc3\xb8r\n_START_PARAGRAPH_\nFitial er den syvende guvern\xc3\xb8r i Nordmarianerne. Han besejrede med 3.809 af de 13.517 afgivne stemmer, den uafh\xc3\xa6ngige kandidat Heinz Hofschneider (3.710) og den siddende republikanske guvern\xc3\xb8r Juan Babauta (3.610) ved guvern\xc3\xb8rvalget i 2005. Benigno Fitial og hans viceguvern\xc3\xb8rkandidat Timothy P. Villagomez blev taget i ed den 9. januar 2006._NEWLINE_I 2010 meddelte Fitial at han ville sammenl\xc3\xa6gge Covenant Party med det Republikanske parti, og fra 1. januar 2011 blev Benigno Fitial igen medlem af det parti han forlod 10 \xc3\xa5r f\xc3\xb8r.'